Spisak suverenih država
Ovo je abecedni spisak svih država svijeta. Uz redne brojeve, spisak sadrži zastave, skraćene i pune oblike imena država, njihov međunarodni status, te liste njihovih zavisnih i autonomnih teritorija. Iako postoje kriteriji za utvrđivanje i država i zavisnih teritorija, ipak ne postoji i politička usaglašenost oko njihovog broja, pa je teško ustanoviti koliko „država“ ima u svijetu. Spisak sadrži 206 država koje možemo podijeliti u tri kategorije temeljene na vrsti članstva u Ujedinjenim Nacijama: 193 države članice, dvije države posmatrači, i 11 ostalih država. Općepriznatih država ima 190, a 16 država ima osporen status. Cilj spiska je da uključi sve države koje imaju de facto suveren status, i njihovo uključivanje na spisak nije promocija nijedne pretenzije.